《娟娟苧萝女二首寄李生时秋试罢归 其二》
明代·胡应麟

娟娟苧萝女，婉婉矜弱步。浣纱越溪上，西施屡回顾。

罗袜扬轻越，徘徊感行路。但持双明珰，赠君比纨素。

灼灼桃李华，尝恐瘁霜露。羞为倚门笑，宁为入宫妒。

亭亭处空闺，冉冉白日暮。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。